Το ***Drakengard***, γνωστό στην Ιαπωνία ως *Drag-On Dragoon*, (ιαπωνικά: ドラッグ オン ドラグーン, Χέπμπορν: *Doraggu On Doragūn*, *DOD*), είναι σειρά βιντεοπαιχνιδιών δράσης ρόλων που δημιουργήθηκαν από τον Τάρο Γιόκο. Το ομώνυμο πρώτο παιχνίδι της σειράς κυκλοφόρησε το 2003 για το PlayStation 2 και έκτοτε ακολούθησε ένα sequel, ένα prequel και πολλά spin-offs.

Το πρώτο ομώνυμο βιντεοπαιχνίδι της σειρά κυκλοφόρησε το 2003 για το PlayStation 2 και έκτοτε το ακολούθησαν ένα σίκουελ, ένα πρίκουελ και αρκετά spin-offs. Έχει κυκλοφορήσει η spin-off σειρά με τίτλο *Nier* (2010), που εξελίσσεται σε ένα εναλλακτικό χρονικό πλαίσιο βασισμένο σε έναν εναλλακτικό τερματισμό του πρώτου παιχνιδιού. Το *Drakengard 2* (2005) ακολουθεί την ιστορία μετά τον κανονικό τερματισμό του πρώτου *Drakengard*. Ο Γιόκο έχει σκηνοθετήσει όλα τα παιχνίδια και των δύο σειρών, με εξαίρεση το *Drakengard 2*, στο οποίο είχε μικρή ανάμειξη.

Κοινά στοιχεία
--------------

Γενικότερα, οι ιστορίες των *Drakengard* και *Nier* εστιάζουν στις μοίρες και τις προσωπικότητες μικρών ομάδων πρωταγωνιστών, οι οποίοι συνδέονται άμεσα ή έμμεσα και επηρεάζονται από τα γεγονότα της ιστορίας. Σταθερές των σειρών είναι οι πολλαπλοί τερματισμοί και τα σκοτεινά ή ενήλικα σενάρια. Τα *Nier* θίγουν θέματα όπως η διαφορετικότητα, ο ρατσισμός, η ταυτότητα και η ματαιότητα. Τα παιχνίδια *Drakengard* τοποθετούνται σε φανταστικούς κόσμους σκοτεινής φαντασίας και έχουν στοιχεία που θυμίζουν την Ευρώπη. Εκεί, οι άνθρωποι και μυθικά πλάσματα ζουν μαζί. Τα παιχνίδια *Nier* τοποθετούνται στο επιστημονικής φαντασίας και μεταποκαλυπτικό μέλλον, όπου ο ανθρώπινος πολιτισμός βρίσκεται σε κρίσιμη κατάσταση. Και οι δύο σειρές έχουν αποσπάσει διθυραμβικές κριτικές για την πολυπλοκότητα των χαρακτήρων και των σεναρίων τους, ωστόσο ο τρόπος παιχνιδιού των *Drakengard* έχει επικριθεί.

Υποδοχή
-------

Τα *Drakengard* και το πρώτο *Nier* ήταν για μεγάλο χρονικό διάστημα δημοφιλή στην Ιαπωνία, σημειώνοντας καλές πωλήσεις, αποκτώντας καλτ κοινό, και κάνοντας διάφορες άλλες κυκλοφορίες σε μέσα όπως βιβλία, νουβέλες, manga, κόμικς και μια θεατρική παράσταση. Ωστόσο, ήταν λιγότερο γνωστά εκτός Ιαπωνίας, πράγμα που άλλαξε μετά την κυκλοφορία του *Nier: Automata* το 2017, το οποίο έγινε παγκόσμια εμπορική επιτυχία και αυξήθηκε το ενδιαφέρον του δυτικού κόσμου. Αυτό οδήγησε στην κυκλοφορία ενός remaster του πρώτου *Nier* το 2021, με τίτλο *Replicant ver.1.22474487139...*, του οποίου οι πωλήσεις πήγαν καλύτερα από το γνήσιο παιχνίδι και απέσπασε μεγαλύτερη προσοχή.

Βιντεοπαιχνίδια
---------------

| Έτος | Τίτλος | Στοιχεία |
| --- | --- | --- |
| 2003 | *Drakengard* | Βασική σειρά |
| 2005 | *Drakengard 2* | Βασική σειρά |
| 2010 | *Nier* | Spin-off |
| 2013 | *Drakengard 3* | Βασική σειρά |
| 2017 | *Nier: Automata* | Spin-off |
| 2021 | *Replicant ver.1.22474487139...* | Remaster |
| 2021 | *Nier Reincarnation* | Spin-off |

Παραπομπές
----------

1. ↑  «Drakengard 1 | Wiki | DrakenNier Amino». *DrakenNier | aminoapps.com*. Ανακτήθηκε στις 5 Ιουλίου 2023.
2. ↑  «Social Justice, Anti-Fascism, and Nier: Automata - Off-Topic». *Giant Bomb* (στα Αγγλικά). 31 Δεκεμβρίου 2017. Ανακτήθηκε στις 5 Ιουλίου 2023.
3. ↑  Suduiko, Aaron (18 Ιουνίου 2015). «"Nier" will teach you everything you need to know about identity». *With A Terrible Fate* (στα Αγγλικά). Ανακτήθηκε στις 5 Ιουλίου 2023.
4. ↑  Lombardo, Paul (11 Σεπτεμβρίου 2020). «NieR Automata's Philosophical Flair». *SUPERJUMP* (στα Αγγλικά). Ανακτήθηκε στις 5 Ιουλίου 2023.
5. ↑  «Here be the makers of Drakengard! • Eurogamer.net». *web.archive.org*. 4 Μαρτίου 2016. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 5 Ιουλίου 2023. CS1 maint: Unfit url (link)
6. ↑  «19 years ago, the best bad video game ever made transformed the medium». *Inverse* (στα Αγγλικά). 16 Σεπτεμβρίου 2022. Ανακτήθηκε στις 5 Ιουλίου 2023.
7. ↑  May 20, Meghan SullivanPosted:· Pm, 2014 10:09 (20 Μαΐου 2014). «Drakengard 3 Review». *IGN* (στα Αγγλικά). Ανακτήθηκε στις 5 Ιουλίου 2023.
8. ↑  «9 Years Ago, Yoko Taro Tricked Me Into Loving a Game for Haters». *Inverse* (στα Αγγλικά). 21 Μαΐου 2023. Ανακτήθηκε στις 5 Ιουλίου 2023.
9. ↑  «NieR Replicant ver.1.22474487139… launches April 22, 2021 in Japan and Asia, April 23 in the west - Gematsu». *web.archive.org*. 18 Απριλίου 2021. Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 5 Ιουλίου 2023. CS1 maint: Unfit url (link)
10. ↑  «NieR Replicant ver.1.22474487139...». *Metacritic* (στα Αγγλικά). Ανακτήθηκε στις 5 Ιουλίου 2023.

Εξωτερικοί σύνδεσμοι
--------------------

* *Drakengard* στη Wikia
* *Nier* στη Wikia